Javaslat AZ EURÓPAI PARLAMENT ÉS A TANÁCS RENDELETE a közösségi munkaerő mintavételes felmérésének megszervezéséről szóló 577/98/EK tanácsi rendelet módosításáról /* COM/2013/0155 final - 2013/0084 (COD) */





INDOKOLÁS 1. A JAVASLAT HÁTTERE Az Európai Unió működéséről szóló szerződés (EUMSZ) különbséget tesz a Bizottságra ruházott hatáskörök között aszerint, hogy azok az EUMSZ 290. cikkének (1) bekezdése értelmében adott jogalkotási aktus egyes nem alapvető rendelkezéseit kiegészítő, illetve módosító általános hatályú nem jogalkotási aktusok (felhatalmazáson alapuló jogi aktusok) elfogadására, vagy az EUMSZ 291. cikkének (2) bekezdése értelmében kötelező erejű uniós jogi aktusok végrehajtására vonatkozó egységes feltételek (végrehajtási aktusok) elfogadására vonatkoznak-e. A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendeletnek[1] megfelelően, a Bizottság kötelezettséget vállalt arra, hogy végrehajtja az ellenőrzéssel történő szabályozási bizottsági eljárásra jelenleg hivatkozó jogszabályok felülvizsgálatát, a Szerződésben foglalt feltételekkel összhangban[2]. A Bizottság átfogó célja, hogy az Európai Parlament hetedik jogalkotási ciklusának végére (2014 júniusára) valamennyi jogszabályból törölje az ellenőrzéssel történő szabályozási bizottsági eljárásra hivatkozó valamennyi rendelkezést. A közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletnek[3] az EUMSZ új szabályaihoz való hozzáigazításával összefüggésben az említett rendelet által a Bizottságra ruházott jelenlegi hatásköröket átminősítették. Az európai uniós munkaerő-felmérés a háztartásokra vonatkozó legjelentősebb felmérés Európában. A felmérés foglalkoztatásra, munkanélküliségre és a munkaerőpiacon kívül rekedtekre vonatkozó eredményei képezik az európai uniós munkaerőpiacokra vonatkozó statisztikai információs rendszer gerincét. A munkaerő-felmérés biztosítja továbbá a mutatókat az Európa 2020 stratégia három kiemelt céljához. A nemzeti statisztikai hivatalok felelősek a minta kiválasztásáért, a kérdőívek összeállításáért, a lakosság körében végrehajtott személyes interjúkért és az eredményeknek az Eurostathoz való továbbításáért a közös kódolási rendszernek megfelelően. A munkaerőre vonatkozó alapfelmérést minden évben úgynevezett ad hoc modullal egészítik ki. Miközben az alapfelmérés egyformán fontos nemzeti és európai szinten, az évente változó ad hoc modulok elsősorban európai szakpolitikai kezdeményezéseket szolgálnak, többek között az európai foglalkoztatási stratégiát, a „Mozgásban az ifjúság” kiemelt kezdeményezést, a nők és férfiak közötti egyenlőségre vonatkozó stratégiát, az európai integrációs menetrendet és a foglalkoztatási csomagot. Az uniós döntéshozók számára alapvető fontosságú az ad hoc modulokhoz kapcsolódó magas színvonalú adatok fenntartható előállítása, így a javaslat szerint finanszírozásra vonatkozó rendelkezést kell beilleszteni a rendeletbe. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Konzultációra került sor a szociális statisztikákkal foglalkozó igazgatókkal és az európai statisztikai rendszer bizottságával. Hatásvizsgálatra nem volt szükség. 3. A JAVASLAT JOGI ELEMEI A javaslat célkitűzései a következők: i. Az 577/98/EK rendelet módosítása és hozzáigazítása az új intézményi környezethez. A javaslat célja különösen az, hogy megállapítsa a Bizottság hatáskörét, és meghatározza a megfelelő eljárásokat az e hatáskörök alapján elfogadásra kerülő intézkedések tekintetében. A Bizottság hatáskörrel rendelkezik ahhoz, hogy az EUMSZ 290. cikke értelmében felhatalmazáson alapuló jogi aktusokat fogadjon el az 577/98/EK rendelet egyes nem alapvető rendelkezéseinek kiegészítése vagy módosítása céljából. A Bizottság mindenekelőtt az ad hoc modulok tartalmára, a fogalommeghatározásokra és a felmérési változók listájának a technika és a fogalmak fejlődése miatt szükségessé vált módosítására vonatkozó, felhatalmazáson alapuló jogi aktusokat fogadhat el. Emellett a Bizottság felhatalmazáson alapuló jogi aktusok útján elfogadhatja a strukturális változók listáját, beleértve a minta minimális méretét és az adatgyűjtés gyakoriságát. A Bizottságnak gondoskodnia kell arról, hogy e felhatalmazáson alapuló jogi aktusok ne rójanak jelentős adminisztratív többletterhet a tagállamokra és a válaszadó egységekre. A Bizottság végrehajtási hatáskört kap abból a célból, hogy biztosítsa a statisztikai adatok továbbítására vonatkozó egységes feltételeket, mindenekelőtt a következőknek a 182/2011/EU rendelet 5. cikkében meghatározott vizsgálóbizottsági eljárás szerinti elfogadása révén: az alkalmazandó szerkesztésre vonatkozó szabályok, a változók kódolása, valamint a foglalkoztatási helyzetre vonatkozó kérdések megfogalmazási elveinek listája. ii. Annak biztosítása, hogy a Bizottság számára lehetővé váljon a pénzügyi hozzájárulás. A javaslat figyelembe veszi a munkaerő-felmérés ad hoc moduljainak jelentőségét az uniós szakpolitikák alátámasztása szempontjából. A végrehajtásuk finanszírozásához való uniós hozzájárulás a javaslat szerint ajánlattételi felhívás nélküli támogatási eljárás révén valósulna meg. A támogatásokat az európai statisztikákról szóló, 2009. március 11-i 223/2009/EK európai parlamenti és tanácsi rendelet[4] 5. cikkének (2) bekezdésében említett nemzeti statisztikai intézeteknek és más nemzeti hatóságoknak kell nyújtani. Annak érdekében, hogy az adminisztratív eljárások jelentősen egyszerűsödjenek és a támogatások kezeléséhez kapcsolódó hibák kockázata lényegesen csökkenjen, javasolható átalányösszegek alkalmazása a költségvetési rendelet 124. cikke (1) bekezdésével összhangban. · Jogalap Az Európai Unió működéséről szóló szerződés 338. cikkének (1) bekezdése. · A jogi aktus típusának megválasztása Az Európai Parlament és a Tanács rendelete. 4. KÖLTSÉGVETÉSI HATÁSOK A költségvetési hatásokat a pénzügyi kimutatás tartalmazza. · Európai Gazdasági Térség A javasolt aktus érinti az Európai Gazdasági Térséget, ezért arra is ki kell terjeszteni. 2013/0084 (COD) Javaslat AZ EURÓPAI PARLAMENT ÉS A TANÁCS RENDELETE a közösségi munkaerő mintavételes felmérésének megszervezéséről szóló 577/98/EK tanácsi rendelet módosításáról (EGT-vonatkozású szöveg) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 338. cikke (1) bekezdésére, tekintettel az Európai Bizottság javaslatára, a jogalkotási aktus tervezete nemzeti parlamenteknek való továbbítását követően, rendes jogalkotási eljárás keretében, mivel: (1) Az Európai Unió működéséről szóló szerződés (EUMSZ) hatálybalépésével a Bizottságra ruházott hatásköröket össze kell hangolni az EUMSZ 290. és 291. cikkével. (2) A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendeletnek[5] megfelelően a Bizottság kötelezettséget vállalt arra[6], hogy végrehajtja az ellenőrzéssel történő szabályozási bizottsági eljárásra jelenleg hivatkozó jogszabályok felülvizsgálatát, a Szerződésben foglalt feltételekkel összhangban. (3) A Bizottságnak hatáskörrel kell rendelkeznie ahhoz, hogy az EUMSZ 290. cikkének értelmében felhatalmazáson alapuló jogi aktusokat fogadjon el, adott jogalkotási aktusok egyes nem alapvető rendelkezéseinek kiegészítése, illetve módosítása céljából, különösen a gazdasági, társadalmi és technikai fejlődés figyelembevétele érdekében. A Bizottságnak gondoskodnia kell arról, hogy ezek a felhatalmazáson alapuló jogi aktusok ne rójanak jelentős adminisztratív többletterhet a tagállamokra vagy az adatszolgáltató egységekre. (4) A közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendelet[7] hivatkozásokat tartalmaz az ellenőrzéssel történő szabályozási bizottsági eljárásra, ezért a Szerződésben foglalt feltételek figyelembevételével felül kell vizsgálni. (5) A Bizottságnak hatáskörrel kell rendelkeznie ahhoz, hogy az EUMSZ 290. cikke értelmében felhatalmazáson alapuló jogi aktusokat fogadjon el az 577/98/EK rendelet egyes nem alapvető rendelkezéseinek kiegészítése vagy módosítása céljából az ad hoc modulok tartalma, a fogalommeghatározások és a felmérési változók listájának a technika és a fogalmak fejlődése miatt szükségessé vált kiigazítása tekintetében. Emellett a Bizottságot fel kell hatalmazni arra, hogy felhatalmazáson alapuló jogi aktusokat fogadjon el a strukturális változók listájának elfogadása érdekében, beleértve a minta minimális méretét és az adatgyűjtés gyakoriságát. (6) Különösen fontos, hogy a Bizottság előkészítő munkája során – többek között szakértői szinten – megfelelő konzultációkat folytasson. A Bizottságnak a felhatalmazáson alapuló jogi aktusok előkészítése és megszövegezése során biztosítania kell a releváns dokumentumok egyidejű, időben történő és megfelelő átadását az Európai Parlament és a Tanács részére. (7) E rendelet egységes feltételek mellett történő végrehajtásának biztosítása érdekében a Bizottságot végrehajtási hatáskörökkel kell felruházni. Ezeket a hatásköröket a 182/2011/EU rendeletnek megfelelően kell gyakorolni. (8) Tekintettel a munkaerő-felmérés ad hoc moduljainak jelentőségére az uniós szakpolitikák támogatása szempontjából, a végrehajtásuk finanszírozásához nyújtott uniós hozzájárulást javasolt ajánlattételi felhívás nélküli támogatási eljárás révén megvalósítani. A támogatásokat az európai statisztikákról szóló, 2009. március 11-i 223/2009/EK európai parlamenti és tanácsi rendelet[8] 5. cikkének (2) bekezdésében említett nemzeti statisztikai intézeteknek és más nemzeti hatóságoknak kell odaítélni. A munkaerő-felmérések végrehajtása céljából nyújtott támogatások átalányösszegek formájában adhatók. Ebben az összefüggésben indokolt, hogy az átalányösszegek használata legyen a támogatáskezelés egyszerűsítésének legfőbb módja. (9) Az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlamenti és tanácsi rendelet[9] 126. cikke (3) bekezdésének e) pontjától eltérve – tekintettel arra az adminisztratív többletteherre, amely a munkaerő-felmérés keretében összegyűjtendő további, az Európa 2020 stratégia három kiemelt céljával összefüggő mutatók biztosításához szükséges információkhoz kapcsolódik – társfinanszírozást kell nyújtani a nemzeti közigazgatások személyzetének bérköltségéhez, akkor is, ha a megfelelő állami hatóság uniós támogatás nélkül is végrehajtaná a támogatott intézkedést. (10) Az arányosság elvével összhangban, a Bizottságra az EUMSZ 290. és 291. cikkének megfelelően ruházott hatáskörök összehangolására irányuló alapvető célkitűzések eléréséhez szükséges és célszerű az 577/98/EK rendeletben megállapítani az összehangolás szabályait. E rendelet az Európai Unióról szóló szerződés 5. cikkének (4) bekezdésével összhangban nem lépi túl az adott célkitűzés eléréséhez szükséges mértéket. (11) A jogbiztonság érdekében ez a rendelet nem érinti a hatálybalépése előtt megkezdett, de még nem végrehajtott intézkedések elfogadására irányuló eljárásokat. (12) Ezért az 577/98/EK rendeletet ennek megfelelően módosítani kell, ELFOGADTÁK EZT A RENDELETET: 1. cikk Az 577/98/EK rendelet a következőképpen módosul: 1. A 4. cikk a következőképpen módosul: a) A (2) és a (3) bekezdés helyébe a következő szöveg lép: „(2) A Bizottság felhatalmazást kap arra, hogy a 7c. cikknek megfelelően felhatalmazáson alapuló jogi aktusokat fogadjon el a fogalommeghatározásokra és a felmérési változók listájának a technika és a fogalmak fejlődése miatt szükségessé vált módosítására vonatkozóan. A Bizottság felhatalmazást kap arra, hogy a 7c. cikknek megfelelően felhatalmazáson alapuló jogi aktusokat fogadjon el az (1) bekezdésben előírt felmérési jellemzők közül kiválasztandó olyan változók listájára (a továbbiakban: strukturális változók) vonatkozóan, beleértve a minimális mintaméretet és a felmérés gyakoriságát, mely változókat csak éves átlagértékként kell összegyűjteni, 52 hét vonatkozásában, nem pedig negyedéves átlagértékként. (3) A Bizottság – végrehajtási aktusok útján – elfogadja az alkalmazandó szerkesztésre vonatkozó szabályokat, a változók kódolását és a foglalkoztatási helyzetre vonatkozó kérdések megfogalmazási elveinek listáját. Az említett végrehajtási jogi aktusokat a 8. cikk (2) bekezdésében említett vizsgálóbizottsági eljárással összhangban kell elfogadni.” b) A (4) bekezdést el kell hagyni. 2. A szöveg a következő 7a., 7b. és 7c. cikkel egészül ki: „7a. cikk Ad hoc modulok (1) A Bizottság felhatalmazást kap arra, hogy a 7c. cikknek megfelelően felhatalmazáson alapuló jogi aktusokat fogadjon el a változók további halmaza (a továbbiakban: ad hoc modul) tekintetében, a 4. cikk (1) bekezdésében ismertetett információk kiegészítése céljából, ideértve a tárgyat, a bázisidőszakot, a minta méretét (a 3. cikkben meghatározott minta nagyságával azonos vagy annál kisebb) és az eredmények átadására vonatkozó határidőt (amely eltérhet a 6. cikkben megállapított határidőtől). (2) Az ad hoc modulban összegyűjtendő információk részletes listáját az e modulra vonatkozó bázisidőszak kezdete előtt legalább tizenkét hónappal kell kidolgozni. Az ad hoc modul legfeljebb 11 változót foglalhat magában. 7b. cikk Finanszírozási rendelkezések Az Unió pénzügyi támogatást nyújthat a 223/2009/EK rendelet 5. cikkének (2) bekezdésében említett, kijelölt kedvezményezettként meghatározott nemzeti statisztikai intézeteknek és más nemzeti hatóságoknak a 7a. cikk szerinti ad hoc modulok végrehajtásához, az Európai Unió társadalmi változás és innováció programjáról szóló XX/XX/EU európai parlamenti és tanácsi rendelet[10] X. cikkének megfelelően [COM (2011) 609 végleges]. 7c. cikk A felhatalmazáson alapuló hatáskörök gyakorlása (1) A felhatalmazáson alapuló jogi aktusok elfogadására vonatkozóan a Bizottság részére adott felhatalmazás gyakorlásának feltételeit e cikk határozza meg. (2) A 4. cikk (2) bekezdése, valamint a 7a. cikk szerinti felhatalmazás gyakorlása során a Bizottság gondoskodik arról, hogy a felhatalmazáson alapuló jogi aktusok ne rójanak jelentős adminisztratív többletterhet a tagállamokra és az adatszolgáltatókra. (3) A Bizottságnak a 4. cikk (2) bekezdésében és a 7a. cikkben említett, felhatalmazáson alapuló jogi aktusok elfogadására adott felhatalmazás határozatlan időre szól, (Publications office: please insert the exact date of the entry into force of the amending Regulation)-tól/-től kezdődő hatállyal. (4) Az Európai Parlament vagy a Tanács bármikor visszavonhatja a 4. cikk (2) bekezdésében és a 7a. cikkben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon, vagy a határozatban megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét. (5) A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot. (6) A 4. cikk (2) bekezdése és a 7a. cikk értelmében elfogadott felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időszak két hónappal meghosszabbítható.” 3. A 8. cikk helyébe a következő szöveg lép: „8. cikk Bizottság (1) A Bizottság munkáját a 223/2009/EK rendelettel létrehozott európai statisztikai rendszer bizottsága segíti. Ez a bizottság a 182/2011/EU rendelet értelmében vett bizottságnak minősül. (2) Az e bekezdésre történő hivatkozáskor a 182/2011/EU rendelet 5. cikkét kell alkalmazni.” 2. cikk Ez a rendelet nem érinti az 577/98/EK rendeletben előírt, e rendelet hatálybalépése előtt megkezdett, de még nem végrehajtott intézkedések elfogadására irányuló eljárásokat. 3. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. Az Európai Parlament részéről a Tanács részéről az elnök PÉNZÜGYI KIMUTATÁS 1. A JAVASLAT/KEZDEMÉNYEZÉS FŐBB ADATAI 1.1. A javaslat/kezdeményezés címe 1.2. A tevékenységalapú irányítás /tevékenységalapú költségvetés-tervezés keretébe tartozó érintett szakpolitikai terület(ek) 1.3. A javaslat/kezdeményezés típusa 1.4. Célkitűzések 1.5. A javaslat/kezdeményezés indoklása 1.6. Az intézkedés és a pénzügyi hatás időtartama 1.7. Tervezett igazgatási módszer(ek) 2. IRÁNYÍTÁSI INTÉZKEDÉSEK 2.1. A nyomon követésre és a jelentéstételre vonatkozó rendelkezések 2.2. Irányítási és kontrollrendszer 2.3. A csalások és a szabálytalanságok megelőzésére vonatkozó intézkedések 3. A JAVASLAT/KEZDEMÉNYEZÉS BECSÜLT PÉNZÜGYI HATÁSA 3.1. A kiadások a többéves pénzügyi keret mely fejezetét/fejezeteit és a költségvetés mely kiadási tételét/tételeit érintik? 3.2. A kiadásokra gyakorolt becsült hatás 3.2.1. A kiadásokra gyakorolt becsült hatás összegzése 3.2.2. Az operatív előirányzatokra gyakorolt becsült hatás 3.2.3. Az igazgatási előirányzatokra gyakorolt becsült hatás 3.2.4. A jelenlegi többéves pénzügyi kerettel való összeegyeztethetőség 3.2.5. Harmadik felek részvétele a finanszírozásban 3.3. A bevételre gyakorolt becsült pénzügyi hatás PÉNZÜGYI KIMUTATÁS 1. A JAVASLAT/KEZDEMÉNYEZÉS FŐBB ADATAI 1.1. A javaslat/kezdeményezés címe AZ EURÓPAI PARLAMENT ÉS A TANÁCS RENDELETE a közösségi munkaerő mintavételes felmérésének megszervezéséről szóló 577/98/EK tanácsi rendelet módosításáról 1.2. A tevékenységalapú irányítás /tevékenységalapú költségvetés-tervezés keretébe tartozó érintett szakpolitikai terület(ek)[11] 3403 – Statisztikai információk előállítása 1.3. A javaslat/kezdeményezés típusa ¨ A javaslat/kezdeményezés új intézkedésre irányul ¨ A javaslat/kezdeményezés kísérleti projektet/előkészítő intézkedést követő új intézkedésre irányul[12] X A javaslat/kezdeményezés jelenlegi intézkedés meghosszabbítására irányul ¨ A javaslat/kezdeményezés új intézkedésnek megfelelően módosított intézkedésre irányul 1.4. Célkitűzések 1.4.1. A javaslat/kezdeményezés által érintett többéves bizottsági stratégiai célkitűzések Közösségi statisztikai program 2008–2012, VIII. cím – Foglalkoztatás. Az Európai Parlament és a Tanács 99/2013/EU rendelete (2013. január 15.) az európai statisztikai programról (2013–2017)[13], 3.2. pont – a polgárok Európája. 1.4.2. Konkrét célkitűzés(ek) és a tevékenységalapú irányítás/tevékenységalapú költségvetés-tervezés keretébe tartozó érintett tevékenység(ek) …sz. konkrét célkitűzés 1. sz. konkrét célkitűzés – adat-előállítás A tevékenységalapú irányítás/tevékenységalapú költségvetés-tervezés keretébe tartozó érintett tevékenység(ek) 3403 – statisztikai információk előállítása 1.4.3. Várható eredmény(ek) és hatás Tüntesse fel, milyen hatásokat gyakorolhat a javaslat/kezdeményezés a kedvezményezettekre/célcsoportokra. A munkaerőpiachoz kapcsolódó és az uniós szakpolitikai kezdeményezések szempontjából releváns konkrét területekre vonatkozó statisztikai információ összegyűjtése (a terület a döntéshozók javaslata alapján évente eltérő; 2010-ben például a munka és a családi élet összeegyeztetésével, 2011-ben a fogyatékossággal élő személyek munkaerő-piaci helyzetével, 2012-ben pedig a munkából a nyugdíjba történő átmenettel kapcsolatos adatok gyűjtésére került sor). Mivel lehetőség nyílik az említett információknak a munkaerő-alapfelmérés keretében rendszeresen összegyűjtött változókkal való összekapcsolására, a kezdeményezés összehasonlítható statisztikai adatokat biztosít a munkaerőpiachoz kapcsolódó konkrét uniós kezdeményezések kialakításához és értékeléséhez. 1.4.4. Eredmény- és hatásmutatók Tüntesse fel a javaslat/kezdeményezés megvalósításának nyomon követését lehetővé tevő mutatókat. A Bizottság (Eurostat) az európai statisztikai rendszerre vonatkozó egységes iránymutatást határoz meg a munkaerő-felmérés ad hoc moduljainak végrehajtásához. A statisztikai adatok minőségének biztosítása a minimális mintaméret célzott ellenőrzése révén történik. 1.5. A javaslat/kezdeményezés indoklása 1.5.1. Rövid vagy hosszú távon kielégítendő szükséglet(ek) A modul (évente eltérő) konkrét témájához kapcsolódó összehasonlítható mutatók közzététele. Az eredményeket tartalmazó speciális publikációk. Mikroadatok rendelkezésre bocsátása kutatók számára. 1.5.2. Az uniós részvételből adódó többletérték Az eredmények uniós szintű összehasonlíthatósága meghatározott uniós kezdeményezések vonatkozásában, ami szükséges a döntéshozatali intézkedésekhez. 1.5.3. Hasonló korábbi tapasztalatok tanulsága Csak uniós pénzügyi támogatással összekapcsolt jogi aktus tudja biztosítani valamennyi tagállam részvételét, ami a döntéshozatalhoz szükséges adatok használhatósága szempontjából fontos. 1.5.4. Összhang és lehetséges szinergia egyéb pénzügyi eszközökkel Mivel a modul a munkaerő-felméréshez kapcsolódik, az általa biztosított adatok összhangban lesznek a felméréssel és azzal párhuzamosan értékelhetők, és ez megerősíti az eredményeket. 1.6. Az intézkedés és a pénzügyi hatás időtartama ¨ A javaslat/kezdeményezés határozott időtartamra vonatkozik – ¨ A javaslat/kezdeményezés időtartama: ÉÉÉÉ [HH/NN]-tól/-től ÉÉÉÉ [HH/NN]-ig – ¨ Pénzügyi hatás: ÉÉÉÉ-tól/-től ÉÉÉÉ-ig X A javaslat/kezdeményezés határozatlan időtartamra vonatkozik – Beindítási időszak: ÉÉÉÉ-tól/-től ÉÉÉÉ-ig – azt követően: rendes ütem. 1.7. Tervezett igazgatási módszer(ek)[14] X Centralizált igazgatás közvetlenül a Bizottság által ¨ Centralizált igazgatás közvetetten a következőknek történő hatáskör-átruházással: – ¨ végrehajtó ügynökségek – ¨ a Közösségek által létrehozott szervek[15] – ¨ tagállami közigazgatási /közfeladatot ellátó szervek – ¨ az Európai Unióról szóló szerződés V. címe értelmében külön intézkedések végrehajtásával megbízott, a költségvetési rendelet 49. cikke szerinti vonatkozó jogalapot megteremtő jogi aktusban meghatározott személyek ¨ Megosztott igazgatás a tagállamokkal ¨ Decentralizált igazgatás harmadik országokkal ¨ Nemzetközi szervezetekkel közös igazgatás (nevezze meg) Egynél több igazgatási módszer feltüntetése esetén kérjük, adjon részletes felvilágosítást a „Megjegyzések” rovatban. Megjegyzések Az adatgyűjtést az Unió a nemzeti statisztikai intézeteknek (ezek mindegyike állami szerv) nyújtott támogatás révén társfinanszírozza, mely támogatás a költségvetési rendelettel összhangban átalányösszegek formájában valósulhat meg. 2. IRÁNYÍTÁSI INTÉZKEDÉSEK 2.1. A nyomon követésre és a jelentéstételre vonatkozó rendelkezések Ismertesse a nyomon követés és jelentéstétel gyakoriságát és feltételeit. Az Eurostat konkrét szabályainak megfelelően a végrehajtás minőségéről rendszeresen részletes jelentés készül. A támogatás kedvezményezettjeinek át kell adniuk az összegyűjtött adatokat és a megfelelő minőségjelentést. 2.2. Irányítási és kontrollrendszer 2.2.1. Felismert kockázat(ok) Közvetlen irányítási mód = eredendő kockázat csak a támogatások kezeléséhez kapcsolódik. 2.2.2. Tervezett ellenőrzési mód(ok) Az egyszerűsített támogatási forma alkalmazása csökkentheti a hibák kockázatát. 2.3. A csalások és a szabálytalanságok megelőzésére vonatkozó intézkedések Tüntesse fel a meglévő vagy tervezett megelőző és védintézkedéseket. A támogatások valamennyi potenciális kedvezményezettje állami szerv (nemzeti statisztikai intézetek). A támogatás odaítélése ajánlattételi felhívás nélkül történik. A konkrét támogatási eljárásnak megfelelő ellenőrzési rendszer áll rendelkezésre, amelynek része a támogatások kezelésének ex-ante és ex-post elemzése. A költségvetési rendelet 124. cikkének (1) bekezdése szerinti átalányösszegek alkalmazása lényegesen csökkenti a támogatások kezeléséhez kapcsolódó hibák kockázatát, és lehetővé teszi az adminisztráció jelentős egyszerűsítését. 3. A JAVASLAT/KEZDEMÉNYEZÉS BECSÜLT PÉNZÜGYI HATÁSA 3.1. A kiadások a többéves pénzügyi keret mely fejezetét/fejezeteit és a költségvetés mely kiadási tételét/tételeit érintik? · Jelenlegi költségvetési kiadási tételek A többéves pénzügyi keret fejezetei, azon belül pedig a költségvetési tételek sorrendjében. A többéves pénzügyi keret fejezete || Költségvetési tétel || Kiadás típusa || Hozzájárulás Szám [Megnevezés…] || diff./nem diff.[16]) || EFTA-országoktól[17] || tagjelölt országoktól[18] || harmadik országoktól || a költségvetési rendelet 18. cikke (1) bekezdésének aa) pontja értelmében || [XX.YY.YY.YY] || diff./nem diff. || IGEN/NEM || IGEN/NEM || IGEN/NEM || IGEN/NEM · Létrehozandó új költségvetési tételek A többéves pénzügyi keret fejezetei, azon belül pedig a költségvetési tételek sorrendjében. A többéves pénzügyi keret fejezete || Költségvetési tétel || Kiadás típusa || Hozzájárulás 1. FEJEZET: Intelligens és inkluzív növekedés || diff./nem diff. || EFTA-országoktól || tagjelölt országoktól || harmadik országoktól || a költségvetési rendelet 18. cikke (1) bekezdésének aa) pontja értelmében 1a || 04 03 02 01 XX PROGRESS — támogatás az Unió foglalkoztatási és szociális politikájának és a munkakörülményekre vonatkozó jogszabályoknak a kidolgozásához, végrehajtásához, nyomon követéséhez és értékeléséhez || diff. || IGEN || IGEN || NEM || NEM 3.2. A kiadásokra gyakorolt becsült hatás 3.2.1. A kiadásokra gyakorolt becsült hatás összegzése millió EUR (három tizedesjegyig) A többéves pénzügyi keret fejezete: || Szám || 1. FEJEZET: Intelligens és inkluzív növekedés FOGLALKOZTATÁSI Főigazgatóság (DG EMPL) || || || N. év[19] 2014 || N+1. év 2015 || N+2. év 2016 || N+3. év 2017 || N+4. év 2018 || N+5. év 2019 || N+6. év 2020 || ÖSSZESEN  Operatív előirányzatok || || || || || || || || Költségvetési tétel száma || Kötelezettségvállalási előirányzatok || (1) || 2 || 2 || 2 || 2 || 2 || 2 || 2 || 14 Kifizetési előirányzatok || (2) || 0,8 || 0,8 || 2 || 2 || 2 || 2 || 2 || 11,6 Költségvetési tétel száma || Kötelezettségvállalási előirányzatok || (1a) || || || || || || || || Kifizetési előirányzatok || (2a) || || || || || || || || Bizonyos egyedi programok keretéből finanszírozott igazgatási előirányzatok[20] || || || || || || || || Költségvetési tétel száma: 29 01 04 05 || || (3) || 0,047 || 0,047 || 0,047 || 0,047 || 0,047 || 0,047 || 0,047 || 0,329 A Foglalkoztatási Főigazgatósághoz tartozó előirányzatok ÖSSZESEN || Kötelezettségvállalási előirányzatok || =1+1a +3 || 2,047 || 2,047 || 2,047 || 2,047 || 2,047 || 2,047 || 2,047 || 14,329 Kifizetési előirányzatok || =2+2a +3 || 0,847 || 0,847 || 2,047 || 2,047 || 2,047 || 2,047 || 2,047 || 11,929 Megjegyzés: Ez a számítás 40%-os előfinanszírozást feltételez az N. évben és 60%-os záró kifizetést az N+2. évben. A többéves pénzügyi keret fejezete: || 5 || Igazgatási kiadások millió EUR (három tizedesjegyig) || || || N. év 2014 || N+1. év 2015 || N+2. év 2016 || N+3. év 2017 || N+4. év 2018 || N+5. év 2019 || N+6. év 2020 || ÖSSZESEN Eurostat ||  Humánerőforrás || 0,223 || 0,223 || 0,223 || 0,223 || 0,223 || 0,223 || 0,223 || 1,559  Egyéb igazgatási kiadások || || || || || || || || Eurostat ÖSSZESEN || Előirányzatok || || || || || || || || A többéves pénzügyi keret 5. FEJEZETÉHEZ tartozó előirányzatok ÖSSZESEN || Összes kötelezettségvállalási előirányzat = Összes kifizetési előirányzat || || || || || || || || millió EUR (három tizedesjegyig) || || || N. év 2014 || N+1. év 2015 || N+2. év 2016 || N+3. év 2017 || N+4. év 2018 || N+5. év 2019 || N+6. év 2020 || ÖSSZESEN A többéves pénzügyi keret 1-5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 2,270 || 2,270 || 2,270 || 2,270 || 2,270 || 2,270 || 2,270 || 15,890 Kifizetési előirányzatok || 1,070 || 1,070 || 2,270 || 2,270 || 2,270 || 2,270 || 2,270 || 13,490 3.2.2. Az operatív előirányzatokra gyakorolt becsült hatás – ¨ A javaslat/kezdeményezés nem vonja maga után operatív előirányzatok felhasználását. – X A javaslat/kezdeményezés az alábbi operatív előirányzatok felhasználását vonja maga után: Kötelezettségvállalási előirányzatok, millió EUR (három tizedesjegyig) Tüntesse fel a célkitűzéseket és a teljesítéseket ò || || || N. év 2014 || N+1. év 2015 || N+2. év 2016 || N+ 3. év 2017 || N+4. év 2018 || N+5. év 2019 || N+6. év 2020 || ÖSSZESEN TELJESÍTÉSEK Teljesítések típusa[21] || Teljesítés átlagos költsége || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma összesen || Összköltség 1. KONKRÉT CÉLKITŰZÉS[22]: || Minőségi statisztikák biztosítása a szociálpolitika alapvető területein Adatok száma || A felmérés mikroadatai || 3,4 EUR/adat || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 1. konkrét célkitűzés részösszege || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 ÖSSZKÖLTSÉG || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 3.2.3. Az igazgatási előirányzatokra gyakorolt becsült hatás 3.2.3.1. Összegzés – ¨ A javaslat/kezdeményezés nem vonja maga után igazgatási előirányzatok felhasználását. – X A javaslat/kezdeményezés az alábbi igazgatási előirányzatok felhasználását vonja maga után: millió EUR (három tizedesjegyig) || N. év 2014 || N+1. év 2015 || N+2. év 2016 || N+3. év 2017 || N+4. év 2018 || N+5. év 2019 || N+6. év 2020 || ÖSSZESEN A többéves pénzügyi keret 5. FEJEZETE || || || || || || || || Humánerőforrás || 0,223 || 0,223 || 0,223 || 0,223 || 0,223 || 0,223 || 0,223 || 1,559 Egyéb igazgatási kiadások || || || || || || || || A többéves pénzügyi keret 5. FEJEZETÉNEK részösszege || || || || || || || || A többéves pénzügyi keret 5. FEJEZETÉBE[23] bele nem tartozó előirányzatok || || || || || || || || Humánerőforrás || 0,047 || 0,047 || 0,047 || 0,047 || 0,047 || 0,047 || 0,047 || 0,328 Egyéb igazgatási kiadások || || || || || || || || A többéves pénzügyi keret 5. FEJEZETÉBE bele nem tartozó előirányzatok részösszege || || || || || || || || ÖSSZESEN || 0,270 || 0,270 || 0,270 || 0,270 || 0,270 || 0,270 || 0,270 || 1,887 3.2.3.2. Becsült humánerőforrás-szükségletek – ¨ A javaslat/kezdeményezés nem igényel humánerőforrást. – X A javaslat/kezdeményezés az alábbi humánerőforrás-igénnyel jár: A becsléseket egész számmal (vagy legfeljebb egy tizedesjeggyel) kell kifejezni || N. év 2014 || N+1. év 2015 || N+2. év 2016 || N+3. év 2017 || N+4. év 2018 || N+5. év 2019 || N+6. év 2020  A létszámtervben szereplő álláshelyek (tisztviselői és ideiglenes alkalmazotti álláshelyek) 29 01 01 01 (a központban és a bizottsági képviseleteken) || 1,7 || 1,7 || 1,7 || 1,7 || 1,7 || 1,7 || 1,7 XX 01 01 02 (a küldöttségeknél) || || || || || || || XX 01 05 01 (közvetett kutatás) || || || || || || || 10 01 05 01 (közvetlen kutatás) || || || || || || ||  Külső személyi állomány (teljes munkaidős egyenértékben kifejezve)[24] 29 01 02 01 (AC, INT, END a teljes keretből) || || || || || || || XX 01 02 02 (AC, AL, END, INT és JED a küldöttségeknél) || || || || || || || 29 01 04 05[25] || a központban[26] || 0,6 || 0,6 || 0,6 || 0,6 || 0,6 || 0,6 || 0,6 - a küldöttségeknél || || || || || || || XX 01 05 02 (AC, END, INT közvetett kutatásban) || || || || || || || 10 01 05 02 (AC, END, INT közvetlen kutatásban) || || || || || || || Egyéb költségvetési tétel (kérjük megnevezni) || || || || || || || ÖSSZESEN || 2,3 || 2,3 || 2,3 || 2,3 || 2,3 || 2,3 || 2,3 XX az érintett szakpolitikai terület vagy költségvetési cím. A humánerőforrás-igényeknek az adott főigazgatóság rendelkezésére álló, az intézkedés irányításához rendelt személyzettel és/vagy az adott főigazgatóságon belüli személyzetátcsoportosítással kell eleget tenni. A források adott esetben a költségvetési korlátok betartása mellett kiegészíthetők az éves elosztási eljárás keretében az irányító főigazgatósághoz rendelt további juttatásokkal. Az elvégzendő feladatok leírása: Tisztviselők és ideiglenes alkalmazottak || A tisztviselők a következő feladatokat látják el: – módszertani munka a felmérés pontos meghatározásához – az adatok átvételéhez, validálásához és feldolgozásához szükséges informatikai munka – az adatok elemzése, közzététele és a felhasználóknak nyújtott segítség Külső személyzet || A kirendelt nemzeti szakértők a következő feladatokat látják el: – módszertani munka a felmérés pontos meghatározásához 3.2.4. A jelenlegi többéves pénzügyi kerettel való összeegyeztethetőség – X A javaslat/kezdeményezés összeegyeztethető a jelenlegi többéves pénzügyi kerettel. – ¨ A javaslat/kezdeményezés miatt szükséges a többéves pénzügyi keret vonatkozó fejezetének átprogramozása. Tárgytalan. – ¨ A javaslat/kezdeményezés miatt szükség van a rugalmassági eszköz alkalmazására vagy a többéves pénzügyi keret felülvizsgálatára[27]. Tárgytalan. 3.2.5. Harmadik felek részvétele a finanszírozásban – A javaslat/kezdeményezés nem irányoz elő harmadik felek általi társfinanszírozást. X A javaslat/kezdeményezés az alábbi becsült társfinanszírozást irányozza elő: előirányzatok millió EUR (három tizedesjegyig) || N. év 2014 || N+1. év 2015 || N+2. év 2016 || N+3. év 2017 || N+4. év 2018 || N+5. év 2019 || N+6. év 2020 || Összesen Tüntesse fel a társfinanszírozó szervet || 0,86 || 0,86 || 0,86 || 0,86 || 0,86 || 0,86 || 0,86 || 6,02 Társfinanszírozott előirányzatok ÖSSZESEN || 0,86 || 0,86 || 0,86 || 0,86 || 0,86 || 0,86 || 0,86 || 6,02 Megjegyzés: ezen összegek becslése korábbi költségek alapján történt, amikor 2 millió euró a költségek 70 %-át fedezte. Ez azt jelenti, hogy harmadik felektől 0,86 millió euróra volt szükség. Az egyes kedvezményezettekre (vagyis az egyes tagállamokra) jutó átalányösszegek megfelelő előzetes kalkulációja révén biztosított a nonprofit jelleg. A bevételre gyakorolt becsült pénzügyi hatás – X A javaslatnak/kezdeményezésnek nincs pénzügyi hatása a bevételre. – ¨ A javaslatnak/kezdeményezésnek van pénzügyi hatása – a bevételre gyakorolt hatása a következő: – ¨ a javaslat a saját forrásokra gyakorol hatást – ¨ a javaslat az egyéb bevételekre gyakorol hatást millió EUR (három tizedesjegyig) Bevételi költségvetési tétel: || Az aktuális költségvetési évben rendelkezésre álló előirányzatok || A javaslat/kezdeményezés hatása[28] N. év || N+1. év || N+2. év || N+3. év || A táblázat a hatás időtartamának megfelelően (vö. 1.6. pont) további évekkel bővíthető …jogcímcsoport || || || || || || || || Az egyéb címzett bevételek esetében tüntesse fel az érintett kiadáshoz tartozó költségvetési tétel(eke)t. Tárgytalan. Ismertesse a bevételre gyakorolt hatás számításának módszerét. Tárgytalan. [1] HL L 55., 2011.2.28., 19. o. [2] HL L 55., 2011.2.28., 13. o. [3] HL L 77., 1998.3.14., 3. o. [4] HL L 87., 2009.3.31., 164. o. [5] HL L 55., 2011.2.28., 19. o. [6] HL L 55., 2011.2.28., 13. o. [7] HL L 77., 1998.3.14., 3. o. [8] HL L 87., 2009.3.31., 164. o. [9] HL L 298., 2012.10.26., 1. o. [10] A Hivatalos Lapban még nem tették közzé. [11] Tevékenységalapú irányítás: ABM (Activity Based Management), tevékenységalapú költségvetés-tervezés: ABB (Activity Based Budgeting). [12] A költségvetési rendelet 49. cikke (6) bekezdésének a) vagy b) pontja szerint. [13] HL L 39., 2013.2.9., 12. o. [14] Az egyes igazgatási módszerek ismertetése, valamint a költségvetési rendeletben szereplő megfelelő hivatkozások megtalálhatók a Költségvetési Főigazgatóság honlapján: http://www.cc.cec/budg/man/budgmanag/budgmanag_en.html [15] A költségvetési rendelet 185. cikkében említett szervek. [16] Differenciált/nem differenciált előirányzat. [17] EFTA: Európai Szabadkereskedelmi Társulás. [18] Tagjelölt országok és adott esetben a nyugat-balkáni potenciális tagjelölt országok. [19] Az N. év a javaslat/kezdeményezés végrehajtásának első éve. [20] Technikai és/vagy igazgatási segítségnyújtás, valamint uniós programok és/vagy intézkedések végrehajtásához biztosított támogatási kiadások (korábban: BA-tételek), közvetett kutatás, közvetlen kutatás. [21] A teljesítés a nyújtandó termékekre és szolgáltatásokra vonatkozik (pl. finanszírozott diákcserék száma, épített utak hossza kilométerben stb.). [22] Az 1.4.2. szakaszban („Konkrét célkitűzések…”) feltüntetett célkitűzés. [23] Technikai és/vagy igazgatási segítségnyújtás, valamint uniós programok és/vagy intézkedések végrehajtásához biztosított támogatási kiadások (korábban: BA-tételek), közvetett kutatás, közvetlen kutatás. [24] AC= szerződéses alkalmazott; INT= átmeneti alkalmazott; JED=küldöttségi pályakezdő szakértő; AL = helyi alkalmazott; END= kirendelt nemzeti szakértő. [25] Az operatív előirányzatoknál a külső személyzetre részleges felső határérték vonatkozik (korábban: BA-tételek). [26] Elsősorban a strukturális alapok, az Európai Mezőgazdasági Vidékfejlesztési Alap (EMVA) és az Európai Halászati Alap (EHA) esetében. [27] Lásd az intézményközi megállapodás 19. és 24. pontját. [28] A tradicionális saját források (vámok, cukorilletékek) tekintetében nettó összegeket, vagyis a 25 %-kal (beszedési költségek) csökkentett bruttó összegeket kell megadni.